REGS: Mensig, wat ’n sigbaar woelige wind is dit nie op hierdie termografiese foto wat van ’n menslike windmakery geneem is! Gas uit die ingewande (links onder in rooi aangedui) word daadwerklik uit die liggaam gewerp. Die gas vertoon rooi omdat dit so pas nog by liggaamstemperatuur verkeer het en steeds warmer as die ander gasse in die lug is. Die kleure op die termogram (’n fotografiese diagram van die temperatuurwisseling) varieer van pers en blou, vir die koudste, en dan groen en geel, tot by rooi en wit, vir die warmste. Die meting van ’n windlawaai se warrelende gewoeps verleen ook ’n ander betekenis aan woorde soos gasdruk en selfs windkaart.
WAT Oupa langs Ouma op die stoep gedoen het, was natuurlik glad nie so snaaks nie. Die deursnee-volwassene in die Westerse wêreld laat waai daagliks net so gasvry soos Oupa, en sy totale produksie is genoeg om ’n partytjie-ballon te vul. Die ontlading geskied— volgens een opname onder ’n klompie vrywillige gas-here en gas-vroue—gemiddeld dertien, veertien keer per dag.
Die goeie nuus is dat meer as 99 persent van hierdie vrystellings uit vyf reuklose gasse bestaan. Presies wat die poega in die poe sit, was ’n lank ope vraag. Maar een man sê hy het die antwoord.
’n Mens kan maar sê hy is ’n besonder toegewyde kenner van alle wind-streke wat reeds talle gissings omtrent die maag en sy gistings beëindig het.
Levitt het egter nie teruggediens nie. Om ’n reuk te evalueer is ’n moeilike taak, met die gevolg dat hy die hulp ingeroep het van twee mense met ’n bra ongewone vermoë. Altwee van hulle kon gasse uitken wat swawel bevat bloot deur dit te ruik.
Hulle is gevra om die voortbrengsels van sestien gesonde mans en vroue te besnuffel wat die vorige aand ’n stewige porsie boontjies geëet het, genoeg om ’n ryke opgeblasenheid te verseker. Volgens Levitt het die resultate die gas waterstofsulfied (’n verbinding van waterstof en swawel) as die groot booswig uitgewys, met ander swawel-gebaseerde gasse as die mindere skuldiges. Maar indool en skatool was nêrens in die prentjie nie.
Navorsing soos dié is lank nie nutteloos nie. Dit het al lewens gered. Waterstof en metaan, twee van die vernaamste gasse wat in die ingewande vorm, is brandbaar. In die jare tagtig het hulle ’n aantal noodlottige ontploffings veroorsaak tydens andersins doodgewone operasies aan die ingewande.
Op die een of ander manier het die purgasies wat gebruik is om die ingewande skoon te kry, die produksie van waterstof en metaan verhoog, en ’n toevallige vonkie tydens die operasie het die ontploffing veroorsaak.
Sadie Plant van die Warwick-universiteit het hierdie betreklik nuwe gedragspatrone ontdek toe sy die uitwerking van selfone op die menslike gedrag bestudeer het. Sy het oor ’n tydperk van ses maande inligting versamel van honderde selfoongebruikers in nege stede regoor die wêreld, waaronder Bejing, Chicago, Londen en Tokio.
Die duimgebruikers het met selfone grootgeword. "Dit lyk of hierdie generasie die duim as die vaardigste vinger aanvaar het.'' het Plant gesê.
Alle regsgeleerdes is egter nie so seker of dit regtens moontlik is om kopiereg op DNS uit te neem nie. Maar een ding is seker, die blote gedagte dui op ’n nuwe wêreld waarin dinge net ál vreemder en meer bisar raak...
Sodra ’n hoender van die regte stoffasie geteel of deur genetiese manupulasie gegenereer is, kan tienduisende eiers, waaruit identiese kopieë sal ontwikkel, elke uur van die produksiebane rol.
Dis ten minste die visie van die Amerikaanse National Institute of Science and Technology, wat ’n firma in Kalifornië en ’n ander in Noord-Carolina ’n stewige som geld gegee het om vir die navorsing te help betaal.
DINK jy jy’s briljant genoeg om daardie motor te wen in die TV se ``Flink Dink"-program?'' Goed, miskien is jy. Maar dan moet jy nie kort-kort senuweeagtig slukkies water vir jou droë keel neem terwyl jy die aanbieder Riaan se vrae beantwoord nie.
Bloot deur water op die verkeerde tyd te drink, kan ’n mens jou verstandelike vermoëns belemmer, sê Britse navorsers.
MEER vroue wat anoreksies word, is blykbaar in die lente of vroeë somer gebore as in die ander seisoene, berig ’n navorser in Skotland. Dié bevinding versterk die moontlikheid dat ’n doodgewone wintertydse infeksie, soos griep, ’n ongebore baba vatbaar kan maak vir anorexia nervosa later in haar lewe.
Anorexia word meestal beskou as ’n sielkundige afwyking wat aan die gang gesit word deur stres in ’n gesin of deur ’n kultuur wat met slankheid behep is. Maar nuwe getuienis dui daarop dat dit ’n biologiese oorsprong kan hê.
Die boosdoener kan die metaal mangaan wees. ''Ons weet dit kan skade in die regter-area van die brein aanrig,'' sê Racette.
DIE sleutelfaktor sover dit hartsiekte aangaan, is nie hoeveel jy op die oomblik weeg nie, maar hoe jy gegroei het toe jy klein was. Trae groei in die eerste jaar van ’n seun se lewe verhoog die risiko van hartsiekte as ’n volwassene, volgens navorsing wat met Finse kinders gedoen is.
Dit is lankal bekend dat babas met ’n lae geboortegewig as volwassenes nagenoeg twee maal meer vatbaar vir hartsiekte is as swaarder babas. Maar dit was onduidelik of ’n kind se groeitempo in die eerste jaar ook ’n faktor is.
Om vas te stel, het David Barker van die Universiteit van Southampton en ’n span van die Nasionale Instituut vir Openbare Gesondheid in Helsinki na die aantekeninge gekyk oor 4 630 seuns, wat tussen 1934 en 1944 in ’n Finse hospitaal gebore is en van wie 357 as volwassenes hartsiekte ontwikkel het.
Dit lyk of swak groei in die eerste jaar ’n seun se risiko van hartsiekte later in sy lewe verhoog, ongeag of hy by geboorte ’n bielie of ’n graatjie was.